  Виталий Пронин Кылем шутэтскон нуналъёсы шаерысьтымы куас вылэ султылӥзы. 31-тӥзэ ортчытӥськись «Россиысь куас сюресъёс-2013» ужрадэ Удмуртиысь 15 сюрс 430 мурт пыриськиз. Суббота нуналэ мугорзэс кыдатӥзы 17 ёросысь но 4 городысь спортэз яратӥсьёс. Шаерысьтымы тужгес кужмо спортсменъёс арнянуналэ Г. Кулаковалэн спорткомплексаз люкаськылӥзы. Нырысь ик стартэ потӥзы Удмуртиысь кивалтӥсьёс. 2014 метрез котькинлэсь ӝог ортчиз Пичи Пурга ёрос администрациысь дышетонъя управлениен кивалтӥсь Валерий Тихонов. Егитъёс 5 иськеме бызьылӥзы, вормисе потӥзы Ижысь Дина Некрасова но Пичи Пурга ёросысь Дима Баграшов. 10 иськеме бызьылонын тужгес кужмо луизы ижъёс: Оксана Шамшурина но Равиль Валиахметов.Валентина Емельянова Туспуктэмез: bezformata.ru Теги: куасэнбызьылон ЛыжняРоссии  